মমতা বন্দ্যোপাধ্যায়কে ফের নিশানায় টানলেন অধীর চৌধুরী। যার জেরে ভাঙড়ের অশান্তি এবং হিংসার জন্য মুথ্যমন্ত্রী মমতা বন্দ্যোপাধ্যায়কে দায়ী করলেন প্রদেশ কংগ্রেস সভাপতি।  তাঁর আরও অভিযোগ, ভাঙড়ে মমতা বন্দ্যোপাধ্যায়ের দলের লোকেরাই জমি মাফিয়াদের সঙ্গে হাত মিলিয়েছে। সাধারণ মানুষকে বন্দুকের ভয় দেখিয়ে জমি কেড়ে নেওয়া হয়েছে। বৃহস্পতিবার বেহালায় কংগ্রেসের এক অনুষ্ঠানে বক্তব্য রাখছিলেন অধীর, সেখানে সংবাদমাধ্যমকে তিনি বলেন, কোনও কিছুর প্রতিবাদ করলে কথায় কথায় মাওবাদী তকমা দিয়ে দেওয়াটা এক চল হয়েছে। মানুষকে মিথ্যা মিথ্যা মাওবাদী তকমা দেওয়ার আগে মুখ্যমন্ত্রীকে ভেবে দেখারও পরামর্শ দেন অধীর। 
কী বলছেন অধীর চৌধুরী? দেখুন ভিডিও... 

আরও পড়ুন... 
দিনের বেলায় তৃণমূলের ‘দাদাগিরি’-র ‘জ্বলন্ত’ উত্তর দিল ভাঙড় 
ভাঙড় আন্দোলনের তদন্তে সিবিআই? হাইকোর্টে অস্বস্তি বাড়তে পারে মমতার
ভাঙড়ের আন্দোলনকারীরাও বারংবার আরাবুল বাহিনীর দিকে আঙুল তুলেছেন। যেভাবে তাঁদের এবং বহিরাগত আন্দোলনকারীদের মাওবাদী তকমা দেওয়া হয়েছে তারও সমালোচনা করেছেন তাঁরা। আন্দোলনকারীদের দাবি, সিঙ্গুর ও নন্দীগ্রামে জমি আন্দোলনের সময় মমতা বন্দ্যোপাধ্যায়কে যাঁরা সাহায্য করেছিলেন তাঁরাই ভাঙড়-আন্দোলনে রয়েছেন। এরা কেউই মুখ্যমন্ত্রীর অপরিচিত নন। সিঙ্গুর এবং নন্দীগ্রাম আন্দোলনের সময় এঁদের কাউকে মমতা বন্দ্যোপাধ্যায়ের মাওবাদী বলে বোধ হয়নি। এখন মুখ্যমন্ত্রীর তখতে বসার পর সেই সব সহযোগীদেরই মাওবাদী বলে মনে করছেন মমতা। তাহলে সিঙ্গুর ও নন্দীগ্রাম আন্দোলনের মমতাও মাওবাদী ছিলেন। বৃহস্পতিবার রাতে ভাঙড়ের মাছিভাঙা গ্রামে ফের অবরোধ শুরু সময় এই একই কথা আরও একবার বলেন আন্দোলনকারীরা এবং ভাঙড়ে মুখ্যমন্ত্রীকে আসার জন্য আর্জি পেশ করেন। এর কিছুক্ষণ পরেই বেহালায় অধীর চৌধুরীকেও ভাঙড়ের আন্দোলনকারীদের সুরে সুর মিলিয়েই মমতা বন্দ্যোপাধ্যায় এবং তাঁর দলের লোকেদেরই অশান্তির মূলে বলে অভিযোগ করেন। 
কী বলছেন অধীর চৌধুরী? দেখুন ভিডিও...